钦定古今图书集成/明伦汇编/氏族典/第126卷 > 陈本深
## 钦定古今图书集成/明伦汇编/氏族典/第126卷 > 陈本深

按《明外史陈本深传》：“本深，字有源，鄞人。永乐初，由乡
举入国子监，授刑部主事，迁员外郎，擢知吉安府。本
深为政，举大纲，不屑苛细。满九载当迁，郡人乞留，诏
予正三品俸。廨前民嫁女，本深闻鼓乐声，笑曰：‘吾来
时乳下儿也。今且嫁，我尚留此耶’？遂请老。前后守吉
安十八年，既去，郡人肖像祀之。”